b'\n_START_ARTICLE_\nAhasja av Israel\n_START_SECTION_\nStyre\n_START_PARAGRAPH_\nI l\xc3\xb8pet av Ahasjas kongetid gjorde Mesja av Moab oppr\xc3\xb8r mot hans autoritet. Moabittene pleide \xc3\xa5 betale skatt av lam og ull fra v\xc3\xa6rer til Israels konge, men da Ahab d\xc3\xb8de, fors\xc3\xb8kte de \xc3\xa5 f\xc3\xa5 brutt denne avtalen. Kongeriket Israel gikk til krig mot Moab. Denne hendelsen er nedtegnet p\xc3\xa5 Mesjastelen og med omfattende inskripsjon p\xc3\xa5 moabittenes spr\xc3\xa5k._NEWLINE_Ahasja allierte seg med Josjafat, konge av Juda for \xc3\xa5 f\xc3\xa5 i gang igjen den maritime handelen med R\xc3\xb8dehavet. I henhold til Andre Kr\xc3\xb8nikebok: \xc2\xabHan gikk sammen med ham om \xc3\xa5 bygge skip som skulle g\xc3\xa5 til Tarsis. De bygde skipene i Esjon-Geber.\xc2\xbb  Tarsis er et mytisk sted i Bibelen med ulik mening. Byen Esjon-Geber ligger i n\xc3\xa6rheten av dagens Eilat ved R\xc3\xb8dehavet, og dagens Etiopia og kanskje vestkysten av India var de sannsynlige m\xc3\xa5lene for handelen. Bibelen sl\xc3\xa5r fast at skipene forliste og \xc3\xa5rsaken var igjen Guds straff for de to kongenes uspesifiserte \xc2\xabsynd\xc2\xbb._NEWLINE_Ahasja fikk en for tidlig d\xc3\xb8d da han falt ut av vinduet fra \xc2\xabsin loftssal i Samaria og ble hardt skadet.\xc2\xbb Han skal da ha sendt bud til Ekron for \xc3\xa5 sp\xc3\xb8rre Baal-Sebub om han ville overleve, og den \xc3\xa5penbart fiendtlige innstilte forfatteren av Andre Kongebok hevdet at Israels Gud straffet Ahasja da med d\xc3\xb8den for sitt kjetteri. Han ble etterfulgt av sin bror Joram.'